महिला सशक्तिकरण पर विद्यार्थियों ने लिखे निबंध
कैथल| आरकेएसडीबीएड कॉलेज के महिला प्रकोष्ठ द्वारा कॉलेज परिसर में महिला सशक्तिकरण के दृष्टिगत निबंध प्रतियोगिता का आयोजन किया गया, जिसमें कॉलेज के प्रथम द्वितीय वर्ष के विद्यार्थियों ने भाग लिया। बीएड कॉलेज के वरिष्ठ प्रोफेसर डाॅ. राजेंद्र ढुल की अध्यक्षता में आयोजित इस प्रतियोगिता का संचालन महिला प्रकोष्ठ प्रभारी किरण गर्ग ने किया। गर्ग ने बताया कि इस निबंध प्रतियोगिता के विजेता प्रतिभागी आगामी आठ मार्च को अंतरराष्ट्रीय महिला दिवस के अवसर पर आरकेएसडी पीजी कॉलेज में आयोजित होने वाली निबंध प्रतियोगिता में भाग लेंगे। महिला प्रकोष्ठ प्रभारी किरण गर्ग ने बताया कि जिस विषयों पर निबंध प्रतियोगिता करवाई गई उनमें हरियाणा में घटते लिंगानुपात का कौन जिम्मेवार, लैगिक संवेदशीलता में शिक्षा की भूमिका, पारिवारिक मूल्यों में महिलाओं का योगदान, महिला सशक्तिकरण-भ्रम या वास्तविकता तथा महिला उद्यमी-समस्याएं चुनौतियां शामिल हैं। मौके पर विनोद शर्मा, डाॅ. दलविंद्र, डाॅ. अलका, रुचि बाला, मोनिका चावला, रुचि चौधरी पल्लवी अग्रवाल ने प्रतियोगिता संचालित करवाने में अहम भूमिका निभाई।
hin_Deva hin_Deva